**Referat fra generalforsamlingen, lørdag den 12. marts 2022**

Der var mødt 16 medlemmer til generalforsamlingen, og efter at der var uddelt drikkevarer, blev der skålet og budt velkommen til den 28. ordinære generalforsamling.

Formanden startede med at byde Jan Jacobsen velkommen i bestyrelsen. Jan Jacobsen, der er uddannelseschef på MARTEC, træder ind som MARTEC’s repræsentant i bestyrelsen i stedet for Per Kølbak, da denne er gået på pension fra nytår, og derfor ikke mere kan repræsentere MARTEC i bestyrelsen. Herefter gik vi over til programmet med følgende dagsorden.

**Dagsorden:**

1. **Valg af dirigent**
2. **Bestyrelsens beretning**
3. **Fremlæggelse af regnskab til godkendelse**
4. **Indkomne forslag:**

Forslag fra medlemmerne, der ønskes behandlet på generalforsamlingen, skal være formanden i hænde senest en uge før, altså **senest lørdag den 5. marts 2022**.

1. **Valg af bestyrelse. På valg er:**
* Bestyrelsesmedlem: Erik Sørensen
* Bestyrelsesmedlem: Peter Andersen (ønsker afløsning)
1. **Valg af suppleant**
* Bestyrelsessuppleant: Bent Nepper
1. **Valg af revisor og revisorsuppleant. På valg er:**
* Revisor: Carsten Johannesen
* Revisorsuppleant: Edel Stegemeyer
1. **Fastlæggelse af kontingent**
* Bestyrelsen foreslår, at kontingentet på 250 kr. pr. år fastholdes.
1. **Debat om forslag til udflugter og virksomhedsbesøg i de kommende år.**
2. **Eventuelt**

**Ad 1: Valg af dirigent.**

*Henrik Bradsted blev foreslået som dirigent, og da der ikke var andre kandidater, blev Henrik valgt til dirigent og overtog derefter styringen af generalforsamlingen. Han startede med at konstatere, at generalforsamlingen var lovligt indkaldt, hvorefter vi fulgte generalforsamlingens dagsorden.*

**Ad 2: Bestyrelsens beretning.**

*Formanden, Arly Nielsen, fremlagde bestyrelsens beretning, der ikke gengives her; men den findes i et særskilt dokument her på vores hjemmeside i sin fulde ordlyd.*

*Bestyrelsens beretning blev herefter umiddelbart godkendt af generalforsamlingen.*

**Ad 3.** **Fremlæggelse af regnskab til godkendelse.**

*Kassereren, Per Kølbak, omdelte kopier af klubbens regnskab for 2021, godkendt og underskrevet af revisor, og Per kommenterede de enkelte poster. Efter at generalforsamlingen havde gennemlæst regnskabet, blev det umiddelbart godkendt af generalforsamlingen.*

**Ad 4. Indkomne forslag**.

*Der var ikke indkommet forslag fra hverken medlemmerne eller bestyrelsen, så dette punkt kunne hurtigt lukkes.*

**Ad 5.** **Valg af bestyrelse. På valg er.**

* Bestyrelsesmedlem: Erik Sørensen
* Bestyrelsesmedlem: Peter Andersen (ønsker afløsning)

*Erik Sørensen var åben for at tage en periode mere, og han blev hurtigt valgt uden modkandidater. Peter Andersen ville gerne afløses, og Arly Nielsen forslog at Per Kølbak kunne indtræde som afløser for Peter Andersen, da vi så kunne undgå at skifte kasserer. Der var ikke andre kandidater, og Per Kølbak modtog valget.*

**Ad 6. Valg af suppleant.**

* Bestyrelsessuppleant: Bent Nepper

*Bent Nepper var åben for at tage en periode mere, og han blev hurtigt valgt uden modkandidat.*

**Ad 7. Valg af revisor og revisorsuppleant. På valg er:**

* Revisor: Carsten Johannesen
* Revisorsuppleant: Edel Stegemeyer

*Både Carsten Johannesen og Edel Stegemeyer var villige til at tage en periode mere, og der var genvalg til begge.*

**Ad 8. Fastlæggelse af kontingent**

Bestyrelsen foreslår, at kontingentet på 250 kr. pr. år fastholdes.

*Der var ingen indvendinger til forslaget, som hurtigt blev vedtaget.*

**Ad 9. Debat om forslag til udflugter og virksomhedsbesøg i de kommende år.**

*Der fremkom følgende forslag.*

* *Maskinrummet i Skagen blev nævnt. Det er en samling af gamle motorer. Vi undersøger det nærmere.*
* *Erik Sørensen nævnte, at rensningsanlægget i Skagen var et stort og interessant anlæg, som måske også kunne være et besøgsemne.*

**Ad 10. Eventuelt**

*Der blev talt lidt om hvad man kunne gøre for at få flere medlemmer til at deltage i generalforsamlingerne.*

*Der blev også talt om muligheden for at få flere unge medlemmer ind i vores lille klub. Jan Jacobsen nævnte, at opslag om vores arrangementer kunne komme på skolens info-tavler, således at de studerende kunne blive opmærksom på dem og måske kunne fatte interesse for dem. Det forslag vil vi tage til os for fremtiden.*

Generalforsamlingen sluttede klokken 17.45 og dirigenten takkede for god ro og orden, hvorefter medlemmerne gik ind til damerne og bestyrelsen samledes til et hurtigt konstituerende bestyrelsesmøde.

**Referat fra konstitueringsmøde, lørdag den 12. marts 2022**

**Til stede var:** Per Kølbak, Erik Sørensen, Jan Jacobsen og undertegnede Arly Nielsen.

**Fraværende var:** Steen Madsen, der er ude og sejle, og Esben Sandberg Fræer.

Der var kun et punkt på dagsordenen, nemlig konstitueringen, og det blev hurtigt vedtaget, at Erik Sørensen fortsætter som næstformand, Per Kølbak fortsætter som kasserer, og endelig fortsætter undertegnede som sekretær.

Mødet sluttede klokken 17.50 i god ro og orden, og således fordelt kun bestyrelsen nu også gå over til aftenens festligheder. Der var i alt 17 deltagere, og aftenens menu bestod af:

**Forret:**

**Varmrøget peberlaks, serveret på krydderurtemarineret spidskål, hertil lime vinaigrette og asparges**

**Hovedret:**

**Svinekam stegt som vildt, serveret med waldorfsalat og hjemmesyltede agurker**

**Dessert:**

**Nøddekurv, serveret med hjemmelavet vaniljeparfait og frugt**

**Natmad:**

**Formandens hjemmelavede Minestronesuppe**

**Aftenens vine bestod af:**

**Til damerne: Campet Ste Marie, Rosé**

**Velkomst: Cremant de Bourgogne**

**Hvid: Campet Ste Marie, Chardonnay**

**Rød: Zeni Valpolicella Ripasso**

**og Marques de Riscal, Rioja**

Bestyrelsen 13. marts 2022

Formand og sekretær Arly Nielsen